**Teemu Suninen** (s. 1. helmikuuta 1994 Tuusula) on suomalainen autourheilija, joka kilpailee nykyisin rallissa. Hänen nykyinen kartanlukija on Mikko Markkula, jonka kanssa Suninen aloitti yhteistyön ensimmäistä kertaa vuonna 2015. Sunisen paras sijoitus rallin MM-sarjassa tuli Sardiniasta 2019, jossa hän ja Jarmo Lehtinen sijoittuivat toiseksi.

Vuodesta 2022 lähtien Suninen on toiminut C Moren ja MTV3:n ralliasiantuntijana silloin, kun hän ei itse kilpaile.

Ura
---

Suninen aloitti uransa kartingin parissa ja saavutti lajin Suomen mestaruuden lisäksi EM-pronssia ja oli MM-kisassa neljäs. Hän ajoi kaudella 2012 rallicrossin EM-sarjassa. Uran neljännessä rallicross-kilpailussa Saksassa tuli jo voitto. 

Vuonna 2013 Suninen vaihtoi ralliin. Hän ajoi ensimmäisen WRC-osakilpailunsa Suomen rallissa 2014 WRC3-luokassa. Suninen voitti luokan osakilpailun ylivoimaisesti ja oli kokonaistuloksissakin peräti 17.

Vuonna 2015 Suninen ajoi WRC-2 -luokassa pääsääntöisesti Toni Gardemeisterin TGS Worldwide -tallin Škoda Fabia S2000 -autolla. Portugalin, Sardinian ja Suomen MM-rallit Suninen ajoi Team Orecan WRC 3 -luokan Citroenilla. Saksan, Korsikan ja Katalonian asvalttiralleissa alla oli Orecan uusi Ford Fiesta R5. Kauden päätteeksi Suninen oli yhdeksännellä sijalla sekä WRC 2- että WRC 3 -luokkien MM-pisteissä.

Vuonna 2016 Suninen ajoi WRC 2 -luokassa uudella Škoda Fabia R5:llä sekä TGS Worldwiden että Team Orecan talleissa. Suninen ajoi useita luokkavoittoja ja Sardinian MM-rallin yleiskilpailussa kahdeksanneksi. Kauden loppupisteissä Suninen oli WRC 2 -luokan toinen, kymmenen pistettä Esapekka Lapille jääneenä. Kokonaiskilpailussa pisteet oikeuttivat 18. sijalle.

Vuonna 2017 Suninen pääsi M-Sportin tehdaskuljettajaksi. Suninen kilpaili kauden pääasiassa WRC 2 -luokan kalustolla, mutta pääsi ajamaan Suomen MM-rallin täysiverisellä WRC-autolla. WRC-debyyttikisasta Suomessa tuloksena oli neljäs sija. WRC 2 -luokan lopputuloksissa kauden päätteeksi Suninen sijoittui kolmanneksi.

Vuonna 2018 Suninen jatkoi kilpailemista M-Sportin autoilla. Kauden avauksessa Monte Carlossa hän ajoi Ford Fiesta R5:llä ja muut kauden kilpailut Ford Fiesta WRC:llä. Portugalin rallista tuloksena oli uran ensimmäinen palkintokorokesijoitus Thierry Neuvillen ja Elfyn Evansin takana.

Kausi 2019 oli Sunisen ensimmäinen kokonainen kausi WRC-auton ratissa, edelleen M-Sportin Ford Fiestalla. Kohokohta oli Sardiniassa saavutettu kakkosija uuden kartanlukijan Jarmo Lehtisen kanssa.

Suninen pääsi ajamaan kauden 2021 päätösrallin marraskuussa Monzassa Hyundain WRC-autolla, kun Ott Tänak jäi pois rallista.

Suomen rallissa 2022 Suninen voitti WRC2-luokan kilpailun, mutta hylättiin kilpailun jälkeisessä katsastuksessa, jonka mukaan auton etupuskuri oli liian kevyt. Kaudella 2022 Suninen sijoittui WRC2-luokassa kuudenneksi.

Kesäkuussa 2023 ilmoitettiin, että Suninen ajaa Hyundai Motorsportin Rally1-autolla Viron ja Suomen rallissa Craig Breenin tilalla. Suninen ajaa myös Chilen MM-rallissa. Lisäksi Suninen ajaa Itävallan rallisarjaan kuuluvassa Bucklige Welt -rallissa ja Keski-Euroopan MM-rallissa.

Kaudelle 2024 Suninen ei saanut Rally1-paikkaa, mutta hän tulee ajamaan WRC 2 -luokassa myöhemmin ilmoitettavassa tallissa.

Rallin MM-sarjan tulokset
-------------------------

(Tulosselitteet)

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | AKK Sports Team Finland | DS3 R3T | MON  | SWE  | MEX  | POR  | ARG  | ITA  | POL  | FIN17 | GER  | AUS  | FRA  | ESP  | GBR  |  | 0 | NC |
| 2015 | Team Oreca | DS3 R3T | MON  | SWE  | MEX  | ARG  | PORKesk. | ITA34 |  | FIN54 |  |  |  |  |  |  | 0 | NC |
| TGS Worldwide | Fabia S2000 |  |  |  |  |  |  | POL19 |  |  |  |  |  | GBR11 |  |
| Team Oreca | Fiesta R5 |  |  |  |  |  |  |  |  | GER19 | AUS  | FRA18 | ESP37 |  |  |
| 2016 | Team Oreca | Fabia R5 | MON12 | SWE10 |  | ARG  | POR46 | ITA8 | POL11 | FIN10 | GER56 | CHNC | FRA15 | ESP28 | GBR14 | AUS  | 8 | 18. |
| TGS Worldwide |  |  | MEX9 |  |  |  |  |  |  |  |  |  |  |  |
| 2017 | M-Sport WRT | Fiesta R5 | MON  | SWE10 | MEX  | FRA8 | ARG  | POR12 | ITA  |  |  | GER16 | ESP8 | GBR31 | AUS  |  | 29 | 14. |
| Fiesta WRC |  |  |  |  |  |  |  | POL6 | FIN4 |  |  |  |  |  |
| 2018 | M-Sport Ford WRT | Fiesta R5 | MON18 |  |  |  |  |  |  |  |  |  |  |  |  |  | 54 | 11. |
| Fiesta WRC |  | SWE8 | MEX12 | FRA  | ARG9 | POR3 | ITA10 | FIN6 | GER5 | TUR4 | GBRKesk. | ESP11 | AUSKesk. |  |
| 2019 | M-Sport Ford WRT | Fiesta WRC | MON11 | SWE23 | MEXKesk. | FRA5 | ARG7 | CHL5 | POR4 | ITA2 | FIN8 | GER29 | TUR4 | GBRKesk. | ESP7 | AUSC | 89 | 8. |
| 2020 | M-Sport Ford WRT | Fiesta WRC | MON8 | SWE8 | MEX3 | EST6 | TURKesk. | ITA5 | MNZKesk. |  |  |  |  |  |  |  | 44 | 7. |
| 2021 | M-Sport Ford WRT | Fiesta WRC | MONKesk. | ARC8 |  |  | ITA31 |  | EST6 |  |  |  |  |  |  |  | 29 | 11. |
| Ford Fiesta R5 Mk. II |  |  | CRO10 | POR8 |  | KENWD |  | BELKesk. | GREWD |  |  |  |  |  |
| Movisport | Volkswagen Polo GTI R5 |  |  |  |  |  |  |  |  |  | FIN8 |  |  |  |  |
| Hyundai Motorsport N | Hyundai i20 N Rally2 |  |  |  |  |  |  |  |  |  |  | ESP11 |  |  |  |
| Hyundai Shell Mobis WRT | Hyundai i20 Coupe WRC |  |  |  |  |  |  |  |  |  |  |  | MNZ6 |  |  |
| 2022 | Hyundai Motorsport N | Hyundai i20 N Rally2 | MON  | SWE  | CRO  | PORKesk. | ITA38 | KEN  | EST9 | FINDSQ | BEL  | GRE17 | NZL  | ESP11 | JPN8 |  | 9 | 20. |
| 2023 | Hyundai Motorsport N | Hyundai i20 N Rally2 | MON | SWE | MEX | CRO | POR10 | ITA6 | KEN |  |  |  |  |  |  |  | 42 | 9. |
| Hyundai Motorsport | Hyundai i20 N Rally1 |  |  |  |  |  |  |  | EST5 | FIN4 | GRE | CHLKesk. | EUR6 | JPN |  |

Lähteet
-------

1. ↑  Suninen, Teemu *juwra.com*. Viitattu 24.11.2023. (englanniksi)
2. ↑
3. ↑  TEEMU SUNINEN *WRC - World Rally Championship*. Viitattu 2.11.2022. (englanniksi)
4. ↑
5. 1 2
6. ↑  Tässä on C Moren tuore rallitiimi! MM-sarja vauhtiin ennennäkemättömällä tarjonnalla jo ensi viikolla *MTV Uutiset*. Viitattu 22.7.2023.
7. ↑   (Arkistoitu – Internet Archive)
8. ↑   (Arkistoitu – Internet Archive)
9. ↑  Teemu Suninen, tilastot ja tiedot rallin MM-sarjasta *Rallit.fi*. Viitattu 2.11.2021.
10. ↑  Sokki-ilmoitus: Ott Tänak sivuun MM-kauden päätösrallista – tilalle Teemu Suninen! *www.iltalehti.fi*. Viitattu 2.11.2021.
11. ↑  WRC2-luokan voittanut Teemu Suninen hylättiin – luokkavoitto kuitenkin Suomeen *moottori.fi*.  8.8.2022. Viitattu 10.11.2022.
12. ↑  WRC2 Open 2022 *ewrc-results.com*. Viitattu 17.11.2022. (englanniksi)
13. ↑  David Evans: Suninen gets Rally1 seat, Lindholm joins Hyundai *dirtfish.com*.  16.6.2023. Viitattu 17.6.2023. (englanniksi)
14. ↑  Luke Barry: Suninen handed third Rally1 chance in Chile *dirtfish.com*.  25.8.2023. Viitattu 14.9.2023. (englanniksi)
15. ↑  Toni Heinonen: Nyt se varmistui – Teemu Suninen saa uuden komennuksen! *rallit.fi*.  13.9.2023. Viitattu 14.9.2023.
16. ↑  Tuomas Arkimies: Teemu Sunisen MM-ralliuralle uusi käänne – "No perkele" *Ilta-Sanomat*.  10.1.2024. Viitattu 10.1.2024.